b'\n_START_ARTICLE_\nB&H Airlines\n_START_SECTION_\nHistorie\n_START_PARAGRAPH_\nFlyselskabet blev grundlagt 12. august 1994 som Air Bosna. I efter\xc3\xa5ret 2003 indstillede selskabet alle operationer, da selskabet ikke l\xc3\xa6ngere kunne betale sine udgifter. Regeringen i Bosnien og Hercegovina besluttede i maj 2004 at genoplive selskabet. Efter en stor rekonstruktion startede flyselskabet i juni 2005 operationerne under navnet B&H Airlines, med et par af ATR 72 fly._NEWLINE_I slutningen af 2007 besluttede regeringen at den ville s\xc3\xa6lge aktier i B&H Airlines. Den 23. februar 2008 blev det meddelt, at det tyrkiske flyselskab Turkish Airlines var i forhandlinger om at k\xc3\xb8be dele af B&H, ligesom Croatia Airlines den 30. marts samme \xc3\xa5r meddelte sin interesse for en aktiepost. Udover de to flyselskaber blev ogs\xc3\xa5 Comintel fra Malaysia og italienske MyAir inviteret til forhandlinger._NEWLINE_Endelig bud blev modtaget fra Turkish Airlines, Comintel Corporation og et jordansk konsortium, som omfattede Royal Jordanian. 29. oktober 2008 meddelte den bosniske regering at Turkish Airlines var kommet med det bedste bud ved en auktion om B&H Airlines aktier. Turkish Airlines skulle som en del af aftalen overtage leasingomkostningerne for to Boeing 737 fly samt overtage et statsl\xc3\xa5n for en ejerandel i selskabet. I 2011 ejede Turkish 49\xc2\xa0% af aktierne.'